# data[].attributes.attachment_link.description
Instruksjonsvideo fra Sandnes Garn som lærer deg å legge opp

# data[].attributes.body
Her er oppskriften til Merete på Lysthuset.

# data[].attributes.attachment_link.readable_text
Dette er en grunnoppskrift på hvordan å sy en toalettmappe, så den kan varieres i det vide og brede. Bokstavelig talt. Denne oppskriften kan du bruke om du ønsker å lage et penal, en liten sminkepung eller en i voksduk til våte badeklær. Kun fantasien kan sette grenser på hva de kan brukes til i ulike størrelser.

Material liste:

Et hovedstoff, 38 x 48 cm. Bruker du et mønstret stoff med en retning på mønsteret trenger du to stoffbiter a 38 x 25, som du syr sammen til et stykke.

Vatt (Vi bruker gjerne vanlig bordvatt), 39 x 49 cm.

Forstoff, 40 x 50 cm.

Glidelås. Det gjør ingenting om den er lang! Det gjør det bare lettere å sette den inn. Vi klipper den til, så det viktigste er bare at den er lang nok (minst 40 cm). Den vi har brukt er 50 cm.

Spraylim. Det gjør jobben med "å sy sammen lagene", quilte, veldig mye lettere. Har du ikke spraylim kan du sette godt med nåler. Her kan du kjøpe spraylim.

Da setter vi i gang!

Stoffet jeg skal bruke er mønstret, og har derfor en "riktig" og en "feil" vei. Det første jeg derfor gjør er å sy sammen de to stoffbitene, i bunnen, til et stykke. Renkutt til et rektangel på 38 x 48.

Det neste vi skal gjøre er å legge de tre lagene over hverandre. I bunnen, med retten ned, ligger forstoffet. Over forstoffet ligger vatten, før du legger hovedstoffet på toppen med retten opp, se neste bilde. Disse sprayes sammen. Vipp bort litt av stoffet, og spray på vatten. Legg stoffet tilbake der du limte, vipp opp på andre siden, spray og legg tilbake stoffet igjen. Gjenta det samme på forstoffet. Spray på vatten. Har du ikke spray kan du nåle stoffene sammen.

Neste punkt er å sy sammen lagene. Dette kalles å quilte. Enten kan du sy i kryss og tvers og lage mønster, eller du syr bare rundt kanten. Jeg har valgt og bare sy rundt kanten på denne toalettveska. Jeg bruker foten som sømrom.

Etter at du har sydd rundt hele, renklipper du.

Nå skal vi kaste over. Det vil si å sy en søm over kanten som "lukker" lagene sammen. Bildet under viser hvilke søm jeg pleier å bruke. Dette er en sikksakk som består av tre sting, og det siste stinget skal rett på utsiden av stoffene.

Her holder jeg på å kaste over. Som du ser stopper stinget rett på utsiden av kanten på stoffet. Dette gjør vi for å få en fin innside.

Neste ut er glidelåsen! Glidelåsen skal på kortsidene. Denne nåler du på, rett mot rett, på den ene kortsiden.

Mitt forstykke er det sorte Harry Potter - stoffet.

Nå bytter du til glidelåsfoten på symaskinen din. Dette er en fot som gjør at du kommer enda nærmere glidelåsen med nåla enn med en vanlig fot. Sett maskinen på rettsøm. For å komme så nærme glidelåsen som mulig kan du endre på posisjonen til nåla. Det gjør du ved å endre på bredden på sømmen, når du har stilt inn maskinen på rettsøm.

Nå gjør du det samme på den andre siden. Legger glidelåsen mot rettsiden på hovedstoffet, på den siste kortsiden.

Grunnen til at det er praktisk med for lang glidelås er at du på de siste to trinnene kan ha selve glideren "på utsiden av" toalettveska. Dermed kommer den ikke i veien når du skal sy på glidelåsen.

Etter å ha sydd glidelåsen på begge kortsidene syr du en stikning langs glidelåsen, på retten. Dette gjør at sømrommet inni holder seg nede, så du ikke setter glideren fast når du åpner og lukker toalettveska di. Jeg bruker fremdeles glidelåsfoten. Sy stikning på begge sider. Pass på å få med sømrommet!

Nå må vi finne midten av toalettveska. Det gjør vi ved å enten sette en nål i bretten, når du har brettet toalettvesken. Nåla skal mot midten av glidelåsen.

Siden jeg har mønstret stoff, og derfor har en delesøm midt under, er det lett å finne hvor på toalettveska mi som skal mot midten av glidelåsen.

Pass på at glideren er inne i toalettveska når du syr! Sy over med rettsøm. Når du syr over taggene på glidelåsen er det lurt å være veldig forsiktig. For sikkerhetsskyld kan det være lurt å bare vri på hjulet, akkurat når du skal over glidelåsen. Jeg pleier å sy over glidelåsen et par ganger, for å være helt sikker på at det skal tåle litt slitasje. Gjenta på begge sider. Klipp til glidelåsen, så den går kant - i - kant med resten av toalettveska di.

Nå ser toalettveska di slik ut:

Neste (og siste) punkt ut er hjørnene. Det gjør du ved å tegne en kvaderat i hvert av hjørnene. På min brukte jeg 3.5 cm. Dette gjør du ved å måle fra sømmen du sydde i forrige omgang, til kanten på toalettveska.

Tegn et kvaderat. Dette skal klippes bort. Dette gjentas på alle 4 hjørner. Nå skal toalettveska di se slik ut:

Nå bretter du, så det ser slik ut:

Sett nåler. Sømrommet som glidelåsen er i brettes nedover. Gjenta på begge sider.

Sy en rettsøm over alle fire brettene. Husk at sømrommet bør peke nedover, og pass på at du får med alle lagene med stoff i sømmen.

Etter at du har sydd rettsømmen kaster du over som du gjorde helt på starten.

Vreng toalettveska og TADAAA!!

Gratulerer med ny toalettveske!

# data[].attributes.attachment_link.title
Hvordan sy toalettmappe - Meretes Atelier Lysthuset

# data[].attributes.attachment_link.description
Dette er en grunnoppskrift på hvordan å sy en toalettmappe, så den kan varieres i det vide og brede. Bokstavelig talt. Denne oppskriften kan du bruke om du ønsker å lage et penal, en liten sminkepung eller en i voksduk til våte badeklær.

# data[].attributes.attachment_link.title
Sandnes Garn - Hvordan strikke rett maske

# data[].attributes.body
Sy Isipisipants, veldig enkel bukse. Passer til pysj eller kosebukse. Eller shorts! Tonje har mønster.

# data[].attributes.body
Bruk elastisk stoff. Tonje har mønster.

# data[].attributes.body
Bruk elastisk stoff og husk å sy sikk-sakk (elastisk søm).

# data[].attributes.body
Running stitch = løpesøm

Backstitch = attersting

Chain stitch = kjedesting

Coss stitch = korssting

# data[].attributes.attachment_link.title
50 Must-Know Embroidery Stitches: The Ultimate Beginner's Guide

# data[].attributes.body
Denne videoen viser hvordan du setter inn trådsnellen og trer overtråden.

# data[].attributes.body
Denne videoen viser hvordan du setter inn spolen og trer undertråden.